[Resep] Ouma se melktert | Maroela Media
[Resep] Ouma se melktert
Ouma se melktert. Foto: Lekker en Vinnig
Lewer 1 groot tert
140 g (250 ml) koekmeelblom
ŉ knippie sout
75 g (80 ml) sagte botter of margarien
ŉ paar druppels water, indien nodig
100 g (175 ml) koekmeelblom
60 g (65 ml) botter of margarien
1 ml amandelgeursel (opsioneel)
2,5 tot 5 ml vanieljegeursel
fyn kaneel om oor die tert te strooi
Voorverhit die oond tot 180 °C. Smeer ŉ groot tertbak goed met margarien.
KORS: Meng die korsbestanddele in ŉ mengbak en meng met die hand tot ŉ gladde, sagte deeg vorm. Druk die deeg baie dun (amper deurskynend) in die tertbord uit. Plaas in die yskas terwyl die vulsel gemaak word.
VULSEL: Verhit 750 ml melk met die kaneelstokkie tot by kookpunt. Meng die res van die melk met die meelblom tot ŉ gladde pasta. Sodra die melk kook, meng ŉ bietjie van die warm melk met die pasta en meng in die kastrol.
Verhit oor matige hitte tot kookpunt en klits voortdurend met ŉ ballondraadklitser tot ŉ gladde dik sous vorm en laat 2 minute lank stadig prut. Trek opsy en klits die sout, botter of margarien, suiker en geurmiddels by.
Klits die eiergele, klits ŉ bietjie van die warm sous daarby, plaas weer in die kastrol, meng goed en laat afkoel. Moenie dit verder laat kook nie. Klits die bakpoeier by.
Klits die eierwitte totdat dit sagte punte vorm, voeg dit by die koel sous en meng Iiggies tot goed vermeng. Giet die vulsel in die tertbak tot amper vol en strooi kaneel liggies daaroor.
Bak ± 15-18 minute lank, totdat dit goed gerys het, pofferig en goudbruin is, maar nie heeltemal gestol nie.
Skakel die oond af, plaas ŉ lepel in die oonddeur en laat die tert nog 10 minute in die oond om af te koel en stadig te stol.
Bron: Lekker en Vinnig – Tradisionele kos
Resep oorspronklik gepubliseer in Keurkos, Carolie de Koster
[Resep] Kurt en Dunay se Mikrogolf-Malvapoeding